หุ้นไทย26มี.ค.ปิดบวก20.08จุด
หุ้นไทยวันที่ 26มี.ค.ดัชนีปิดที่ 1,544.03 จุด เพิ่มขึ้น 20.08 จุด มูลค่าซื้อขาย 60,786.95 ล้านบาท
26 มี.ค. 2556

หุ้นไทยวันที่ 26มี.ค.ดัชนีปิดที่ 1,544.03 จุด เพิ่มขึ้น 20.08 จุด มูลค่าซื้อขาย 60,786.95 ล้านบาท
ดัชนีหุ้นไทยวันที่ 26 มี.ค.ผันผวน แกว่งตัวในช่วงเช้าก่อนที่จะปรับตัวขึ้นมาปิดที่ 1,544.03 จุดเพิ่มขึ้น20.08จุดหรือเพิ่มขึ้น 1.40% ด้วยมูลค่าการซื้อขาย 60,786.95ล้านบาท ดัชนีเคลื่อนไหวระหว่าง 1,516.47-1,547.10 จุดมูลค่าซื้อขาย 5 อันดับแรก  
บริษัททรูคอร์ปอเรชัน(TRUE)ปิดที่  8.00  บาท+0.15บาท (+1.91%) 
บริษัทแอดวานซ์อินโฟร์เซอร์วิส(ADVANC  )ปิดที่  245.00บาท  +11.00 บาท(+4.70%) 
บริษัทชินคอร์ปอเรชัน(INTUCH  )ปิดที่ 79.00 บาท +1.50บาท (+1.94%) 
บริษัทสยามสหบริการ(SUSCO  )ปิดที่ 6.25บาท  +0.05บาท (+0.81%) 
บริษัททิปโก้(TIPCO )ปิดที่  10.10 บาท +1.10 บาท(+12.22% 
นักวิเคราะห์บริษัทหลักทรัพย์(บล.)ธนชาตมองหุ้นระยะยาว ณ ระดับปัจจุบันเป็นโอกาส “ซื้อ” เนื่องจาก ประการแรก การปรับลดลงของดัชนี ในช่วงสัปดาห์ก่อน เป็นเพียงแรงขายทำกำไรโดยมีปัจจัยพื้นฐานทางเศรษฐกิจ และผลการดำเนินงานบริษัทจดทะเบียนไม่เปลี่ยนแปลง 
ประการที่สอง ค่าเงินบาทที่เริ่มอ่อนค่าลง ทำให้ความกังวลต่อการใช้ “ยาแรง” ของธนาคารแห่งประเทศไทย(ธปท.)เพื่อชะลอการแข็งค่าของค่าเงินบาทลดลง 
ประการที่สาม การนำ พ.ร.บ.เงินกู้ 2.2 ล้านล้านบาท เข้าพิจารณาในสภาผู้แทนราษฎร สัปดาห์นี้ จะเป็นปัจจัยบวกต่อเศรษฐกิจระยะกลาง-ยาว 
ประการที่สี่ ความกังวลต่อปัญหาหนี้ไซปรัส คลี่คลายลงไปแล้วหลังจากไซปรัสตกลงรับเงื่อนไข สหภาพยุโรป(อียู) เพื่อที่จะได้รับเงินช่วยเหลือ อียู1 หมื่นล้าน และ ประการที่ห้า ความคาดหวังเชิงบวกต่อการดำเนินนโยบาย ผ่อนคลายปริมาณเงิน(คิวอี)ของ ธนาคารกลางญี่ปุ่นวันที่ 4 เม.ย.นี้ ทั้งนี้และคงเป้าหมายการปรับสูงขึ้นของ ดัชนีปลายปีที่ 1,650-1,700 จุด เหมือนเดิม